Aknīstes rajons
Aknīstes rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Jēkabpils apriņķa Elkšņu, Zasas un daļu Dignājas pagastu teritorijas un Ilūkstes apriņķa Subates pilsētu un Aknīstes, Asares, Gārsenes, Susējas, Rubenes, Prodes (daļu) un Bebrenes (daļu) pagastu teritorijas. Rajona centrs bija Aknīste. Rajons no 1952. līdz 1953. gadam ietilpa Daugavpils apgabalā. Rajons likvidēts 1956. gada 7. decembrī, tā teritoriju iekļaujot Ilūkstes un Jēkabpils rajonos.